| Folosa palustre |
| --- |
| Folosa palustre en Polonia.
Son da folosa palustre. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Superfamilia: | Sylvioidea |
| Familia: | Acrocephalidae |
| Xénero: | *Acrocephalus* |
| Especie: | ***A. palustris*** |

 |
| Nome binomial |
| '**Acrocephalus palustris'**(Bechstein, 1798) |

 *Cuculus canorus canorus* + *Acrocephalus palustris*
A **folosa palustre** *(Acrocephalus palustris)* é unha folosa migratoria do que cría en Europa e Asia.

Descrición
----------

Son paxaros duns 13 cm. de lonxitude, con entre 17 e 21 cm. de envergadura de alas e que pesan de 11 a 14 gramos. A parte superior do corpo e castaña agrisada e a inferior branca amarelada. Teñen a gorxa branca e o bico afiado. Visualmente son difíciles de distinguir da folosa das canaveiras *(Acrocephalus scirpaceus)*, do que se diferenza polo lombo máis gris, a fronte menos patela e o bico menos forte. Como é típico nas folosas, a plumaxe de machos e femias é semellante. Poden acadar os nove anos de idade.
Son aves que se moven entre a vexetación mesta. 
O seu canto, rápido e alto está composto case exclusivamente de imitacións dos cantos doutras aves, puntuadas cos chíos e asubíos propios das folosas do xénero *Acrocephalus*. No canto desta especie foron identificados os sons de diferentes especies de paxaros africanos e europeos.

Hábitat e distribución
----------------------

Viven entre vexetación mesta e máis axiña alta coma canavais, mato e campos de cultivo , preto de zonas acuáticas e ríos. Crían nas zonas temperadas de Europa e no oeste de Asia e pasan o inverno no sueste de África. Na Península Ibérica non crían. No centro e leste de Europa permanecen entre maio e setembro.

Alimentación e reprodución
--------------------------

Son aves insectívoras que ademais de insectos e as súas larvas, arañas e pequenos moluscos consomen ocasionalmente bagas.

Maduran sexualmente cando pasan o ano de vida.Á época reprodutora vai principalmente de maio a xullo. Fan un niño de herbas e xuncos que sitúan moitas veces entre os talos de ortigas ou plantas agrícolas. Poñen entre 3 e 5 ovos brancos azulados que chocan alternativamente os dous membros da parella entre 12 e 14 días. Os polos son capaces de voar con entre 10 e 14 días de vida.

Notas
-----

1. ↑  BirdLife International (2014). "Acrocephalus palustris". *Lista Vermella de especies ameazadas. Versión 2014.2* (en inglés). Unión Internacional para a Conservación da Natureza. Consultado o 28 August 2014.

Véxase tamén
------------

### Bibliografía

* **Leisler**, B. & **Wink**, Michael (2000): Frequencies of multiple paternity in three *Acrocephalus* species (Aves: Sylviidae) with different mating systems (*A. palustris, A. arundinaceus, A. paludicola*). *Ethology, Ecology & Evolution* **12**: 237-249. PDF texto completo

### Ligazóns externas

* Folosa palustre cantando en www.vogelstimmen-wehr.de
* Clasificación da especie na "Lista vermella de especies ameazadas" da IUCN.

|  |  |
| --- | --- |
| Identificadores taxonómicos | 
* ADW: Acrocephalus\_palustris
* Avibase: B675E006C3745A12
* BioLib: 8901
* BirdLife: 22714741
* Dyntaxa: 103005
* eBird: marwar3
* EUNIS: 845
* FE: 97317
* FE-New: ID
* GBIF: 2493136
* iNaturalist: 116802
* IRMNG: 10601787
* ITIS: 558424
* IUCN: 22714741
* NBN: NHMSYS0000530128
* NCBI: 68475
* Soortenregister: 139637
* TAXREF: 4192
* WoRMS: 558526
* Xeno-canto: Acrocephalus-palustris

 |

|  |  |
| --- | --- |
| Identificadores | 
* UMLS: C1026981

 |